המכון הפוליטכני של ווסטר

המכון הפוליטכני של ווסטר (באנגלית: Worcester Polytechnic Institute, או בקיצור WPI ) הוא אוניברסיטת מחקר פרטית בווסטר, מסצ'וסטס, ארצות הברית. WPI, שנוסד בשנת 1865, הוא אחד המוסדות האקדמיים הראשוניים להנדסה וטכנולוגיה בארצות הברית. כיום פועלות במכון 14 מחלקות אקדמיות עם למעלה מ-50 תוכניות לתואר ראשון ושני במדעים, הנדסה, טכנולוגיה, ניהול, מדעי החברה ומדעי הרוח. המכון חבר באיגוד האוניברסיטאות הטכנולוגיות העצמאיות. היסטוריה המכון הפוליטכני של ווסטר נוסד על ידי התעשיינים ג'ון בוינטון ואיצ'בוד וושברן. לאחר מחלוקות על אופי המקום, המכון נרשם כתאגיד ב-10 במאי 1865, ובכך הוקם פורמלית. השיעורים עצמם החלו ב-11 בנובמבר 1868. לאורך השנים המכון הפוליטכני התרחב מאוד, והחל להעניק גם תארים מתקדמים. במהלך מלחמת העולם השנייה, המכון היה אחד מהמוסדות האקדמיים שייתפו פעולה עם ההכשרה הטכנית של צי ארצות הברית. נשים החלו ללמוד במכון רק בפברואר 1968. דירוג אקדמי דירוג שאנגחאי - מיקום 901–1000 (בארצות הברית - 191–206) דירוג QS - מיקום 701–750 דירוג Times Higher Education - מיקום 601–800 (בארצות הברית - 120) קישורים חיצוניים אתר האינטרנט הרשמי של המכון הפוליטכני של ווסטר המכון הפוליטכני של ווסטר, ברשת החברתית פייסבוק המכון הפוליטכני של ווסטר, ברשת החברתית X (טוויטר) המכון הפוליטכני של ווסטר, ברשת החברתית אינסטגרם המכון הפוליטכני של ווסטר, ברשת החברתית טיקטוק הערות שוליים